Perintah menua Palestin

Perintah menua Palestin nya perintah ungkup Piak Bekuasa Palestin tauka menua Palestin. Kenyau Jun 2007, udah bisi dua bengkah pentadbiran kediri di Palestin, siti di Tebing Barat lalu siti agi di Jalur Gaza.

Perintah Fatah di Tebing Barat diaku sechara rama nyadi Perintah Bekuasa Palestin. Komiti Eksekutif Gerempung Pengelepas Palestin ti dikuasa Fatah nyadi raban eksekutif pemadu tinggi Gerempung Pengelepas Palestin lalu nyadi perintah. Ba lansa bukai, perintah Hamas ba Jalur Gaza mega madahka diri nyadi perintah ke sah Perintah Bekuasa Palestin.

Naka bulan Jun 2014, lebuh Perintah Penyerakup Palestin ditumbuhka, perintah di Tebing Barat iya nya perintah Palestin ti dikuasa Fatah taun 2013. Ba Semenanjung Gaza, perintah nya perintah Hamas taun 2012. Berindik ari dua Sempekat Fatah–Hamas dalam taun 2014 Hamas setuju ngasuh Perintah PA nampung baru pengawa nguasa Semenanjung Gaza enggau garis entara menua iya enggau Ejip enggau Israel. Taja pia, sempekat nya udah pechah ba bulan Jun 2015, sepengudah Presiden Abbas madahka perintah PA enda ulih beoperasyen ba Semenanjung Gaza.